_______________________________________________

> IKONI
_______________________________________________

Quale klasika programo, Vorteko uzas ikoni qui havas generale la sama funciono kam lineo di ula menuo o kam grupi de klavi.
La stango de ikoni esas alte, jus infre la stango de menui. La specala ikoni di Vorteko esas a la dextro di la stango.
Se vu pozus la flecho di la muso super ikono, vu povus vidar en la helpostango blua, la funciono di ta ikono.

>Ikono Nova Pagino (pagino blanka )
	Por apertar nova pagino por skribar. Dum la tempo ube vu ne ja enrejistris ta nova dokumento, la nomo di ta pagino (vidar en la parto sinistra di la helpo-stango) es PaginoNova.X ube X es la numero di ta pagino nova dum la nuna seciono di Vorteko. Se vu salvus ol, la nomo chanjus : la pagino havas lor la nomo di la arkivo di la dokumento. ( menuo Nova texto; klavi Kontrolo+N)

>Ikono Recenta (dosiero en reda quadro kun horlojala aguli ) 
	Ta ikono permisas la aperto  di la menuo "Recenta" ube vu povos klikar sur la nomo di dokumento ja apertita kun Vorteko. (menuo Recenta ). 
>		Atencez! 
		se vu kreabis nova dokumento e salvabis ol kom arkivo, su nomo ne es ja en la menuo Recenta. Nur la arkivi ja apertita da Vorteko esas memorigata kom lineo di la menuo Recenta.

> Ikono Apertar (dosiero)
	Apertas un dokumento ja arkivigata. La nomo di ta nova pagino es la voyo di la arkivo.

>Ikono Serchar (bilorneto) 
	Serchar kazi di vorti en la texto. Ta funciono es plu kompleta kam la klasika funcioni di la klasika programi.  La kazi di la vorti esos enrejistrata en listo kun la numero de lineo. Se vu pasus la 

>Ikono Salvar
	Se la dokumento salvabesas, klikar sur ta ikono (disketo) salvas ol denove. (menuo Salvar )

>Ikono Salvar kom... (disketo kun reda flecho) 
	Por salvar dokumento ne ja arkivo o por memorigar ol kom nova arkivo. (menuo Salvar kom.. ; klavi Kontrol+Maj+S)

>Ikono Klozar texto (kruco reda)
	 Per ta ikono, vu klozas la pagino sen enrejistrar la laboro depos la antea salvo.(menuo  klozar texto ; lavi Kontrolo + F)

>Ikono Imprimar (imprimo-mashino)
	Vorteko ne havas bona funciono por imprimar. Kun Linux ta funciono es same la komando "lpr", ma kun Windows, Vorteko uzas la programo W-pad di ta sistemo, ma to funcionas sat bone. (menuo Imprimar )

>Ikono Desfacar (flecho vers la sinistro) 
	Desfaca la laboro di la lasta komando per klavaro o muso. (menuo Desfacar ; klavi Kontrolo+Z)

>Ikono Rifacar (flecho vers la dextro)
	Rifacas to quon on desfacas antee per la funciono Desfacar (menuo Rifacar ; klavi Kontrolo+E)

>Ikono Serchar (bilorneto)
	Ta funciono es plu kompleta kam la sama funcioni di la klasika programi. La diversa kazi di vorti en la texto esas listigata en la parto dextra di la fenestro di la sercho. Se vu pasus la flecho di la muso (qua esas hike manuo) super lineo di ta listo, vu povus lektar en un bulo la paragrafo ube esas ta kazo. klikar sur ta lineo e la texto-fenestro pozas su a la paragrafo ipsa, e la unesma litero di la vorto serchata koloresas flava. (menuo Serchar )

>Ikono Remplasar (du pagini flava kun bi-flecho )
	En buxo specala ( fenestro "topRemplasar") qua ta funciono apertas, vu devas enirigar la vorto o frazo remplasebla en eniro-stango, e pose en altra eniro-stango, enirigar la vorto o la frazo remplasanta.
		 - Per la butono "Lansar la inquesto remplasante", Vorteko serchas la unesma okurenco di la motivo, chanjas la vorti e kolorigas la nova vorti en flavo sur fundo reda. Vu vidas tamaniere se vua demando es bona e se vu volas rifacar  la sercho en la texto. se yes, vu povas lore klikar ankor sur la butono por igar jus la lasta *okurenco di la motivo. Kande to es finata, la koliri desaparas. 

		- Per la butono "Remplasar tote",  Vorteko chanjos la vorti en la tota texto. ATENCEZ ! Ta funciono uzas "expresuri regulala" ube la punto havas signifiko specala e remplasas irga litero. Do se vu volas remplasar vera punti en vua texto, vu devas skribar un obliquo avan la punto ( \. ) .
		
		- Vu povos dicar a Vorteko de facar diferencio inter la mayuskuli e la minuskuli ( normala : ne diferencio )

>Ikono Ir a la lineo ... ( Litero L kun linei)
	Skribez la numero di la lineo ube vu volas ir, klikez : ta lineo esos videbla en la fenestro di Vorteko. Atencez, Vorteko contas la nombro de retro-iro a la lineo, do on povas konsiderar ke un lineo es un paragrafo.

>Ikono Selektar tae la texto ( du biflechi krucigata )
	Ta funciono selektas tote la texto ( menuo Selektar tote ; klavi Kontrolo + A)

>Ikono Sekar-kopiar
	La texto selektata es memorigata da la Organizanta Sistemo  (Windows, Linux ...) ed tranchata ek la texto.(menuo Sekar ; klavi Kontrolo+X)

>Ikono Kopiar (pagino blanka kun linei pos pagino flava kun linei)
	La texto selektata es memorigata da la Organizanta Sistemo  (Windows, Linux ...) ma ne  tranchata ek la texto.(menuo Kopiar ; klavi Kontrolo+C)

>Ikono Glutinar (pagino blanka sen linei pos pagino flava kun linei)
	La texto memorigata en la memoro-kofro di la Organizanta Sistemo es insertata en la texto a la poziciono di la kursoro.

>Ikono Maskar (blanka maskilo)
	La texto selektata es celata e un ikono reda maskilo remplasas ol. klikar sur ta maskilo reda e la texto ri-aparas. 

>Ikono Plu grandigar la literi (granda litero A)
	La literi di tote la texto plu-grandeskas.

>Ikono plu mikrigar la literi ( mikra litero A)
	La literi di tote la texto plu-mikreskas.

>Ikono Verifiko Ortografio ( verda balono)
	Vorteko verifikas la ortografio di tote la texto.

>Ikono Kargar dicionario (blua libro kun signo +)
	Apertas un buxo de selekto de arkivi por kargar nova dicionario (arkivo .tcl) en la memorado di Vorteko.

>Ikono insertar vorti en la memorado ( litero V kun signo +)
	Apertas buxo por skribar la vorti quin vu volas insertar en la memorado di la nuna sesiono di la programo.
	Nur la menuo "supresar vorti..." permisas ekirigar vorti de la memorado.

>Ikono Surkolorigar (krayono reda)
	Apertas specala buxo ube vu povas skribar listo de vorti qua vu volas kolorigar. Vu povas anke selektar la koloro por facar to.

>Ikono Armoro ( menuo kaskada)
	Enirigas la vorti selektata di la texto en la menuo Armoro. klikar sur un lineo di ta menuo e la vorti di ta lineo insertesas en la texto a la poziciono di la kursoro.

_____________________________________________


	
	
