__________________________________________________

> Menuo REDAKTAR
__________________________________________________

Ta menuo kontenas diversa funcioni :

>  Serchar
	Ta funciono ne esas tote sama la klasika sercho-funciono di la skribo-programi quale Word o Open-Office.
Kande vu lansas la sercho, un fenestro specala nomata "topvorto" apertesas. Vu devas lor skribar (o glutinar) un vorto o un frazo en la eniro-stango. 
	Pose vu povas 
		-selektar se vu volas o ne diferenciar la vorti segun mayuskula o minuskula literi (normale : ne diferencio)
		- selektar se vu volas serchar anke en texto celata (normale : ne en texto celata )
		- selektar "dop o avan la kursoro" o la tota texto o en la texto selektata (normale : tota texto) 

	Kande vu klikas sur "Serchar nun!", la serchado komencas e kande Vorteko trovas kazo di la motivo serchata, ol skribas en nova parto di la fenestro la numero di ta kazo e la numeri di la lineo e di la unesma karaktero di la motivo trovata.
	Se vu pozus la manuo-kursoro  di la muso super lineo di ta tabelo de kazi, vu povus vidar en un bulo la tota paragrafo ube es la motivo trovata, e se vu klikus sur ta lineo, la texto serchita es videbla  en la fenestro principala e la unesma litero es flava.

> Remplasar 
	En buxo specala ( fenestro "topRemplasar") qua ta funciono apertas, vu devas enirigar la vorto o frazo remplasebla en eniro-stango, e pose en altra eniro-stango, enirigar la vorto o la frazo remplasanta.
		 - Per la butono "Lansar la inquesto remplasante", Vorteko serchas la unesma kazo di la motivo, chanjas la vorti e kolorigas la nova vorti en flavo sur fundo reda. Vu vidas tamaniere se vua demando es bona e se vu volas rifacar  la sercho en la texto. se yes, vu povas lore klikar ankor sur la butono por igar jus la lasta kazo di la motivo. Kande to es finata, la koliri desaparas. 
		- Per la butono "Remplasar tote",  Vorteko chanjos la vorti en la tota texto. 
>		ATENCEZ ! 
		Ta funciono uzas "expresuri regulala" ube la punto e kelka altra signi, havas signifiko specala e remplasas irga litero. Do se vu volas remplasar vera punti en vua texto, vu devas skribar un obliquo avan la punto ( \. ) . Altra signi : ? \ [ ] ( ) . Vu devos insertar un \ avan ta signi por serchar oli en la texto. Ula die, on skribos helpo-pagino pri ta "expresuri regulala", ma to esos nur por la maniki de la serchado!
		
		- Vu povos dicar a Vorteko de facar diferencio inter la mayuskuli e la minuskuli ( normala : ne diferencio )

> Desfacar
	Rifacas to quon on desfacas antee per la funciono Desfacar 
> Rifacar
	Rifacas to quon on desfacas antee per la funciono Desfacar

> Sekar
	La texto selektata es memorigata da la Organizanta Sistemo  (Windows, Linux ...) ed tranchata ek la texto.

> Kopiar 
	La texto selektata es memorigata da la Organizanta Sistemo  (Windows, Linux ...) ma ne  tranchata ek la texto.

> Glutinar 
	La texto memorigata en la memoro-kofro di la Organizanta Sistemo es insertata en la texto a la poziciono di la kursoro.

> Tote selektar
	Tote la texto es selektata. Vu povas lore sekar o kopiar ol e pose glutinar ol en altra fenestro o programo.

__________________________________________________

	
