HELPO pri DICIONAREKO 
---------------------------------------------

Dicionareko es nur kompletiganta programo di Vorteko.
La rolo de Dicionareko es facar arkivi de Tcl-komandi por kargar rapide la dicionarii en la memoro-kofro di Vorteko.

La versiono 2 de Dicionareko helpas vu por krear nova dicionario por Vorteko.
La interfacio havas du paneli : 
	> a la sinistra, un panelo blua 
	> a la destra panelo, plu o min pinka.
Per la panelo blua vu povas krear o modifikar listi de Idala radiki kun lua kodexo (vidar sube la tabelo de kodexi) e salvigar li en arkivi .dik (o altra sufixi quale .txt ).
Per la panelo pinka vu povas genitar la listi de vorti (radiki+afixi) quin Vorteko uzas interne.

La dicionario generala es Dici.tcl.Ta dokumento es kargata lor la lanso de Vorteko. 
Se, pro kuriozeso, vu apertus ta dokumento en edit-programo, vu vidus linei quale ca :

	set dico(fl) { flad flada fladaji fladajo fladal fladala fladale fladari fladaro fladatra fladayi ...}

La vorto "set" es vorto-klavo di la programalinguo TCL ; dico(fl) es la nomi di la tabelo-varieblo interna di la programo Vorteko e la valoro di ta varieblo es la listo {flad flada fladaji ...} . Dum la ortografi-verifiko, Vorteko lektas la du unesma literi di la vorto e se esas "fl" ol serchas en ta varieblo dico(fl) se existas la vorto ipsa. Se yes, tre bone! se no Vorteko redigas e sublineigas la vorto en la texto. Plusa centi de linei quale ta esas en la dokumento Dici.tcl e do, plusa centi de variebli quale dico(fl) esas en la memoro-kofro di la programo. La arkivi Dici.tcl es tre rapide kargata en la memoro-kesto, vice facar ol pri Dicionareko qua demandas plusa minuti.

Ma vu povas facar altra dicionario e pose kargar ol en Vorteko. 

	1) Krear listo de radiki kun kodexi quale en la arkivi ".dik"
. 	Vu povez vidar quale skribar ta listo, apertante un arkivi ja en la dosiero "radiki".

	2) Uzar pose Dicionareko por krear la dicionario kun tote la sufixi.

Listo de kodexi por la dokumenti ".dik" :
	l : nomi di landi
	ar : transitiva o mixa verbi
	arn : ne-transitiva verbi
	o : nomi
	oe : enti qui povas esar maskula o femina
	ou : nomi di utensili ne de verbala-radiki
	a : adjektivi
	e : adverbi
	n : nombri
	x : ne-variebla vorti	
	
--------------------------------------------- 

QUALE UZAR DICIONAREKO ?

Vu bezonas arkivo qua es listo de vorti kun un kodexo ligata a irga vorto. Ta kodexi es konocota da Dicionareko.
exemplo de listo :
c x  ca x cambium x car o cecidi o ced ar cedili o cedr o cedrat o cedul o cefalopod o cek o cel ar celebr ar 

	- la idala vorti esas :  c, ca, cambium, car, cecidi...
	- la kodexi esas : x, o, ar ...
La radiko CED es verbala radiko. La kodexo AR dicas a Dicionareko ke CED es verbala radiko e do, ke ol devas krear tote la vorti posibla kun la radiko CED e la afixi posibla kun verbala radiko.
Dicionareko salvos la listo de vorti posibla kun tote la vorti di la dokumento ???.dik, quin vu kargas en la memoro-kofro di Dicionareko. Ta nova listo de vorti esos salvata en la arkivo ???.tcl quan vu antee selektis.
Ta nova dicionario povos esar kargota en Vorteko kande vu volos.

--------------------------------------------- 
KREAR LISTI DE RADIKI .DIK
---------------------------------------------
Per la sinistra panelo blua: 

Depos la versiono  2, vu povas facile modifikar o krear listi de radiki+kodexi por genitar nova dicionario interna por Vorteko.

Vu povas krear direkte la listo per la zono blanka qua es panelo por skribar o modifikar ja existanta listo memorigita en arkivo .dik (o altra sufixo).

Un dokumento .dik havas la formo de lineo:
w x Wals x Wals l wampum x warant o warf o warp o wat o weft o weld ar ...

Ma dicionareko savas kargar ol en kolumno radiko + afixo, quale :
w x 
Wals x 
Wals l 
wampum x 
warant o 
warf o 
warp o 
wat o 
weft o 
weld ar
.... ..

Vu povas insertar nova radiko e lua sufixo, inter du linei. 
Exemplo : se la vorto "warquo" esus nova vorto idala e la nomo di un mamifero, on devus insertar la radiko "warqu" e la sufixo "oe" inter la lineo "warp o" e la lineo "wat o".
Dicionareko salvigas la kolumno kom lineo en la arkivo e kun skribo-programo vu povus vidar en ta dokumento .dik : 
w x Wals x Wals l wampum x warant o warf o warp o waqu oe wat o weft o weld ar ...

1°  Butono SELEKTAR .dik
Se vu kliktus sur ta butono, vu apertas specala buxo klasika por selektar un arkivo .dik. Ta dokumento es kargata en la skribo-panelo blanka ma automate chanjata en kolumno de du vorti vice lineo. Se la arkivo esus texto segun la normo normala, vu vidus tre bone la texto en kolumno de du vorti, tamen to ne havus senso se la arkivo ne esus listo de radiko+kodexo por Vorteko !

2° Butono SALVAR .dik
Se vu kliktus sur ta butono, vu apertas specala buxo klasika por salvar un arkivo .dik.  Se la arkivo ne ja existus, vu povus krear per skribo de nomo nova en la stango de nomo.
La kontenajo di la skribo-panelo esos salvata en ta arkivo, ma automate en lineo vice kolumno. To es necesa por genitar dicionario pose por Vorteko.

--------------------------------------------- 
KREAR DICIONARII TCL
---------------------------------------------

Per la pinka parto dextra

1° - SELEKTAR LA ARKIVI ???.DIK 
	Vu devas selektar  "A-Z  .dik" o "specala  .dik".
		A-Z  .dik : 
			To es por selektar la generala dicionario qua uzas Vorteko. Generale vu ne bezonas facar nova generala dicionario. Ma forsan vu volos plubonigar la generala dicionario di Vorteko por helpar la Idistaro. En ta kazo vu devos selektar "A-Z  .dik" qua kargos tote la arkivi a.dik, b.dik,...,z.dik por facor la listi de posibla vorti kun la radiki e la afixi.
		specala .dik :
			To es la selekto la maxim uzebla por vu. Se vu selektas to, vu devos selektar la arkivo ube vu ja skribis la radiki e la kodexi. La nomo e la loko di ta arkivo ne importas, ma vu devis donar un sufixo.dik a ta arkivo. Per ta moyeno, Dicionareko povas facar personala vortari, vortari de nova vorti kun steleto, vortari ciencala ... kun la radiki e lia sufixi.

2°- SELEKTAR LA ARKIVO DE SALVO  . tcl
	Vu devas selektar un arkivo por salvar la listo de vorti posibla. Ta arkivo kontenas komandi "Tcl" kun listi de vorti. 
	Pose, uzonto Vorteko, vu povos kargar ta vortaro en la memoro-kofro di ta programo.

3° LANSAR
	Kande vu havis ja selektata la arkivo(i) .dik e la arkivo .tcl, kliktez sur la butono "Lansar". 


--------------------------------------------
Vu povos klozar Dicionareko per la klikto sur la butono "Livar".


--------------------------------------------- 
La imajo en la interfacio  di Dicionareko 
es la portreto di la Sioro Louis COUTURAT.
--------------------------------------------- 
