__________________________________________________

> Menuo UTENSILI
__________________________________________________

Ta menuo kontenas diversa funcioni :

> Verifikar ortografio
	Quale la ikono "libro blua", ta lineo lansas la ortografiala verifiko di la tota texto.

> Adjuntar dicionari en memoro-stoko
	Se vu havas antee, per la programo Dicionareko", ja kreita un dokumento .tcl qua kontenas nova vorti, vu povus enirigar ol en la memorokesto aktiva di la komputoro per ca funciono. Ta nova dicionari ne duros pos la klozigo di ta nuna instanco di Vorteko. La proxima apertigo kargos nur la generala dicionario (dokumento Dici.tcl)

> Adjuntar vorti en memoro-stoko
	Vu povas enirigar vorti en la ortografiala memoro-stoko. En un texto-buxo, skribez lista de vorti quin vu volas memorigar, exemple nomi propra, vorti teknikala tre rara, ne-idala vorti, ed cetere. Ta nova vorti ne duros pos la klozigo di la nuna instanco di Vorteko.

> Vidar la vorti adjuntita
	Vorteko memorigas la vorti quin vu kargas e vu povas vidar la tote listo per la helpo di ta funciono.  

> Supresar vorti de la memoro-stoko
	Vu povas skribar en un skribo-buxo la listo de vorti quin vu volas ekirar de la memorala magazino. Se vu supresus de la memoro-stoko un vorto qua esas en la bazala dicionario (Dici.cl), nature kande vu rikargos Vorteko, ta vorto de nove esos kargata.
   
> Supresar tote la dicionari de la memoro-stoko
	Se vu eroras en la kargo de dicionarii e ke to impedas bona laboro, vu povas supresar tote la vorti ja en la memoro-stoko di Vorteko. Ne mem un vorto ne esus konocata da Vorteko e do tote la texto esus redigata e sub-lineigata lor la ortografi-verifiko. 
	-------> Vu devus enkargar de nove dicionarii por ke la programo povus rikonocar la vorti di Idolinguo. Por to, uzez la utensilo "kargar nova dicionarii en la memoro-stoko"

> Maskar la selektajo
	Ta menuo, quale la ikono "maskilo blanka" o la klavi "kontrolo+M" celas la texto selektata e remplasas ol en la fenestro per ikono "masko reda". Ma vu povos rividar ta texto per kliko sur ta "reda maskilo".

> Surkolorigar
	To es funciono di anciena programo quan on gardas en Vorteko. Forsan to es hike poke utila.
	Un fenestro specala es apertata ube vu povas selektar la koloro quan vu volas por la vorti quin vu povos anke selektar. 
	Exemple: vu povos enirar la vorti "da ", "de ", "di ", kun un spaco  en la listo e lansar la kolorigo  ( se vu ne enirus un spaco pos la vorto en la listo, mem silabi en vorti esus kolorigata). Vu vidos rapide ta prepozicioni e vu povus verifikar da vu ipsa se vu eroris inter ta tri vorti, nam Vorteko ne verifikas la gramatikala korekteso.

__________________________________________________


